Roque Santa Cruz

Roque Luis Santa Cruz Cantero (sündinud 16. augustil 1981 Asunciónis) on Paraguay jalgpallur, kes mängib ründajana Paraguay kõrgliiga klubis Club Olimpia.

Santa Cruz alustas Club Olimpias klubikarjääri ja pääses põhimeeskonda 1997. aastal, kui oli 15-aastane. 1999. aastal suundus ta Saksamaa kõrgliiga klubisse Müncheni Bayern, kus lõi esimesel hooajal 28 mängus viis väravat. Ta oli vigastuse tõttu sunnitud mitmel korral mängimisest eemal olema ega pääsenud pärast poole sageli väljakule. Ta tuli Bayerniga mitu korda Saksamaa meistriks ja võitis karika, lisaks võideti hooajal 2001–2001 Meistrite Liiga ja 2001. aastal Intercontinental Cup.

2007. aastal liitus ta Inglismaa kõrgliiga klubiga Blackburn Rovers."Santa Cruz seals Blackburn move". BBC Sport. 28. juuli 2007. Vaadatud 07.10.2015 Esimesel hooajal lõi ta 19 väravat. 2009. aastal sõlmis ta neljaks aastaks lepingu teise Inglismaa klubiga Manchester City."Santa Cruz seals City switch". Sky Sports. 22. juuni 2009. Vaadatud 07.10.2015 Esimesel hooajal mängis ta 19 mängus ja lõi väravat. Järgmised hooajad veetis laenul Blackburn Roversis ning Hispaania klubides Betis ja Málaga. 2016. aastal suundus ta tagasi Club Olimpiasse.

Santa Cruz esindas Paraguayd noortekoondises 1999. aasta juunioride maailmameistrivõistlustel neljas mängus, lüües kolm väravat. Tänu juunioride maailmameistrivõistlustel näidatud heale mängule kutsuti ta Paraguay täiskasvanute koondisse, kui ta oli veel 17-aastane. Debüüdi Paraguay jalgpallikoondises tegi ta 28. aprillil 1999 sõprusmängus Mehhikoga. Esimese värava lõi ta koondises sama aasta 17. juunil sõprusmängus Uruguayga. Ta esindas Paraguayd edukalt ka 1999. aasta Copa Américal, kus lõi kolm väravat. 1999. aastal valiti ta Paraguay aasta jalgpalluriks.

Santa Cruz on 32 väravaga Paraguay koondise kõigi aegade suurim väravakütt. Ta on esindanud Paraguayd koondvõistkonnas 2002., 2006. ja 2010. aasta maailmameistrivõistlustel ning 1999., 2007., 2011. ja 2015. aasta Copa Américal.

 Saavutused 
Olimpia Asunción
Paraguay Primera División: 1997, 1998, 1999, 2018 Apertura, 2018 Clausura, 2019 Apertura
Müncheni Bayern
Bundesliga: 1999–2000, 2000–01, 2002–03, 2004–05, 2005–06
DFB-Pokal: 1999–2000, 2002–03, 2004–05, 2005–06
DFB-Ligapokal: 2000, 2004
UEFA Meistrite Liiga: 2000–01
Intercontinental Cup: 2001

 Viited 

Kategooria:Paraguay jalgpallurid
Kategooria:Müncheni Bayerni mängijad
Kategooria:Manchester City mängijad
Kategooria:Real Betise jalgpallurid
Kategooria:Blackburn Rovers FC mängijad
Kategooria:Málaga CF mängijad
Kategooria:Cruz Azuli mängijad
Kategooria:Bundesliga mängijad
Kategooria:Premier League'i mängijad
Kategooria:La Liga mängijad
Kategooria:Sündinud 1981